**Երիտասարդական ԷՔՍՊՈ-ի շրջանակներում սննդի ծառայությունների մատուցման
գնային առաջարկի ներկայացման**

**ՀՐԱՎԵՐ**

27.07.2023թ. ք. Երևան

«Մարդկային զարգացման միջազգային կենտրոն» հասարակական կազմակերպությունը (ՄԶՄԿ) «Քաղաքացիական կրթություն և մասնակցություն» ծրագրի շրջանակներում, 2023-2025թթ. նախատեսում է կազմակերպել երիտասարդական ԷՔՍՊՈ-ցուցահանդեսներ (յուրաքանչյուր տարվա ընթացքում մեկ անգամ, 3 օր տևողությամբ) ՀՀ մարզերում և Երևանում բնակվող երիտասարդների մասնակցությամբ։

Ծրագիրն իրականացնում է «Փրոջեքթ Հարմոնի Հայաստան» ՀԿ գլխավորած կոնսորցիումը, որի անդամներն են Մարդկային զարգացման միջազգային կենտրոնը, Ժողովրդավարական կրթության հայկական կենտրոն-Սիվիտասը, Կրթական տեխնոլոգիաների ազգային կենտրոնը: Ծրագիրը հնարավոր է դարձել ամերիկյան ժողովրդի աջակցությամբ՝ ԱՄՆ ՄԶԳ միջոցով:

Առաջին ԷՔՍՊՈՆ նախատեսվում է կազմակերպել 2023թ. հոկտեմբերի 6-ից 8-ը ՀՀ Արմավիրի մարզի Մեծամոր քաղաքի Ս․ Գալստյանի անվան թիվ 2 ավագ դպրոցի տարածքում։

ԷՔՍՊՈ-ին մասնակցելու են ՀՀ մարզերի և Երևան քաղաքի հասարակական կազմակերպությունների երիտասարդներ: Ակնկալվում է, որ բացի այցելուներից, ԷՔՍՊՈ-ի մասնակիցների թիվը կկազմի շուրջ 100 հոգի (աշխատակազմ և մասնակից հասարակական կազմակերպությունների ներկայացուցիչներ)։ Մասնակիցներին անհրաժեշտ է ապահովել լանչով՝ օրը 1 անգամ և սուրճով՝ օրը երկու անգամ։ Լանչը հարկավոր է կազմակերպել դպրոցի ճաշարանի սրահում՝ համաձայնեցնելով դպրոցի տնօրինության հետ։

Սույնով հրավիրում ենք համապատասխան ծառայություններ մատուցող կազմակերպություններին՝ մինչև 2023թ. օգոստոսի 10-ը ներկայացնելու գնային առաջարկ մեկ մասնակցին օրական 1 լանչի և 2 սուրճի փաթեթներով ապահովելու համար, հետևյալ ընդհանուր պայմաններով.

|  |  |  |
| --- | --- | --- |
| Անվանում՝ | Չափման միավոր | Գինը՝ առանց ԱԱՀ |
| Լանչ *(կարող եք առաջարկել այլ կազմ)*՝* *Մսային ուտեստ,*
* *Խավարտ,*
* *Աղցան,*
* *Հյութ (մինչև 300մլ) կամ ըմպելիք (մինչև 0.5լ),*
* *Անհրաժեշտ պարագաներ՝ տուփ (lunch box), պատառաքաղ, դանակ, բաժակներ, անձեռոցիկ, աղ, պղպեղ, և այլն...*
 | 1 փաթեթ/մարդ | .... դր/փաթեթ |
| Սուրճ *(կարող եք առաջարկել այլ կազմ)*՝* *Սուրճ (հայկական կամ լուծվող) կամ թեյ՝ շաքարավազով,*
* *Թխվածք,*
* *Անհրաժեշտ պարագաներ՝ գդալ, բաժակներ*, անձեռոցիկ, և այլն...
 | 1 փաթեթ/մարդ | .... դր/փաթեթ |

Խնդրում ենք գնային առաջարկը ներկայացնել առանց ԱԱՀ-ի։ Տեղեկացնում ենք, որ ծրագիրը ազատված է ԱԱՀ վճարելու պարտավորությունից։

Առաջարկում անհրաժեշտ է նշել.

1. Կազմակերպության անվանումը, կազմակերպաիրավական ձևը,
2. Կազմակերպության ՀՎՀՀ-ն,
3. Կազմակերպությունն ԱՀՀ վճարող է թե ոչ,
4. Կազմակերպության հասցեն և կոնտակտային տվյալները,
5. Առաջարկվող փաթեթների կազմը,
6. Խնդրում ենք առաջարկին կցել լիցենզիայի/արտոնագրի պատճենը (եթե գործունեությունը պահանջում է)։

Գնային առաջարկը պետք է ստորագրված լինի կազմակերպության լիազորված անձի կողմից։

Ամենացածր գնային առաջարկ ներկայացրած կազմակերպությունների հետ կվարվեն բանակցություններ և կառաջարկվի կնքել ծառայությունների մատուցման պայմանագիր։

Սույն հայտարարության պահանջներին չբավարարող հայտերը ենթակա են մերժման առանց առաջարկը քննելու:

Գնային առաջարկը կարող եք ներկայացնել էլեկտրոնային փոստով՝ agalstyan@ichd.org, կամ առձեռն՝ Սայաթ Նովա 19, «Անի Պլազա» հյուրանոց, բիզնես հարկ, սենյակ 18, հեռ՝ +374 582638։

«Մարդկային զարգացման միջազգային կենտրոն» ՀԿ